
Den Udenrigs- og Sikkerhedspolitiske Komité nåede på mødet den 7. juni 2004 til enighed om vedlagte udkast til formandskabets rapport til Det Europæiske Råd (dok. 10161/04) om EU's aktiviteter i forbindelse med forebyggelse, herunder gennemførelse af EU-programmet til forebyggelse af voldelige konflikter.

2.
Det foreslås, at Coreper

–
tilslutter sig vedlagte udkast til rapport

–
fremsender det til Rådet til godkendelse

________________________

BILAG

Udkast til formandskabets rapport til Det Europæiske Råd om EU's aktiviteter

 i forbindelse med forebyggelse, herunder gennemførelse af EU-programmet til 

forebyggelse af voldelige konflikter
1.
Indledning

I denne rapport beskrives Den Europæiske Unions konfliktforebyggelsesaktiviteter siden juli 2003, og der tages hensyn til drøftelserne på den konference om konfliktforebyggelse, som det irske formandskab afholdt den 30. marts - den 2. april 2004 på Dublin Castle. Disse aktiviteter skal ses som en opfølgning af Göteborg-programmet til forebyggelse af voldelige konflikter, som Det Europæiske Råd vedtog i juni 2001, og som led i gennemførelsen af den europæiske sikkerhedsstrategi, der blev vedtaget i december 2003. Forebyggelse er et nøgletema i strategien, der understreger, at Europa - for at yde et bidrag, der svarer til dets potentiale - må arbejde sammen med andre og være mere aktivt, mere konsekvent og i stand til at udrette mere. Rapporten er ikke et resumé af alle aktiviteter med en forebyggende dimension. Der er for mange af dem til, at de kan behandles enkeltvis. I stedet er rapporten centreret om vigtige eller nye udviklinger i samarbejdet med andre eller i fremskridt hen imod en mere konsekvent, kompetent og aktiv Union, der er sket siden sidste rapport i juni 2003.

2.
Samarbejde med andre

Den europæiske sikkerhedsstrategi opstiller et effektivt multilateralt engagement som et strategisk mål for EU. I de seneste 12 måneder har EU samarbejdet tæt med en række internationale, regionale og lokale aktører. Disse partnerskaber underbygger alle konfliktforebyggelsesaktiviteter. I rapporten peges der navnlig på udviklingen i vort løbende samarbejde med De Forenede Nationer (FN), med afrikanske regionale organisationer og med civilsamfundet. Samarbejdet med andre relevante internationale og regionale organisationer er også blevet fremmet.

At sætte FN i stand til at kunne påtage sig sit ansvar og handle effektivt er stadig en topprioritet. Tre politikdokumenter, EU's og FN's fælles erklæring af 24. september 2003, Europa-Kommissionens meddelelse om forbindelserne mellem EU og FN og bidraget til FN's Panel på Højt plan vedrørende Sikkerhedstrusler har hver især sigtet mod at styrke FN på forskellige måder. EU's og FN's fælles erklæring af 24. september 2003 fastlægger en ramme for tættere samarbejde om krisestyring, navnlig vedrørende planlægning, uddannelse, kommunikation og 

bedste praksis. For så vidt angår spørgsmål om fred og sikkerhed sigter Kommissionens meddelelse om forbindelserne mellem EU og FN på at konsolidere den internationale støtte til FN's mål og at lette fælles planlægning, udvikling af strategiske partnerskaber med specialiserede agenturer og direkte og pragmatisk samarbejde og koordinering. Der er nu blevet forhandlet et strategisk partnerskab med FN's Udviklingsprogram, der omfatter konfliktforebyggelse. I forbindelse med opfølgningen af den europæiske sikkerhedsstrategi på området effektiv multilateralisme har EU ydet et bidrag til Panelet på Højt Plan vedrørende Trusler, Udfordringer og Forandring.

Samarbejdsrelationerne med FN er også blevet intensiveret. FN-generalsekretærens besøg i Bruxelles i januar 2004 omfattede møder på højt plan med formandskabet, med generalsekretæren/den højtstående repræsentant Javier Solana og med Europa-Kommissionen. Disse drøftelser er siden blevet konsolideret med kontakter på højt embedsmands- og sagsbehandlerniveau. Der er blevet nedsat styringskomitéer til at koordinere det fælles arbejde mellem sekretariaterne inden for krisestyring. Der er eksempler på nyt samarbejde på området, som da EU-tjenestemænd deltog i en evalueringsmission under FN's Afdeling for Fredsbevarende Operationer (DPKO) til Burundi i februar 2004. Kommissionens tjenestegrene har iværksat en dialog mellem sagsbehandlere og integrerede FN-hold om fem pilotlande og har besluttet at udveksle oplysninger om disse lande som led i ordningen med hurtig varsling.

Siden Den Afrikanske Union (AU) blev oprettet i juli 2002, er der gradvis blevet oprettet nye institutioner, som er af særlig betydning for den måde, hvorpå EU kan arbejde sammen med de afrikanske partnere, herunder subregionale organisationer, om at fremme fred og sikkerhed på det afrikanske kontinent. Et seminar under det italienske formandskab understregede behovet for at styrke det institutionelle partnerskab mellem EU og Afrika og civilsamfundets bidrag i regionen. Der blev indledt en styrket dialog mellem AU og Europa-Kommissionen på et seminar mellem de to kommissioner i Bruxelles i marts. AU's kommissær for fred og sikkerhed, Saïd Djinnit, mødte generalsekretæren/den højtstående repræsentant Javier Solana og blev indbudt til Den Udenrigs- og Sikkerhedspolitiske Komité i april. En fælles mission med deltagere fra Rådssekretariatet og Kommissionen tog til Addis Abeba for at undersøge, hvorledes den politiske dialog mellem EU og AU kunne styrkes, og hvorledes EU kan støtte AU i opbygningen af dens institutioner og gøre dem operationelle, navnlig gennem kapacitetsopbygning. Efter henstillingen fra FN's Sikkerhedsråds mission til Vestafrika i juli 2003 indledte FN og EU (Kommissionen og flere medlemsstater) en omfattende undersøgelse af, hvorledes 

det internationale samfund kan medvirke til at styrke Det Økonomiske Fællesskab af Vestafrikanske Staters (Ecowas) kapacitet med hensyn til fred og sikkerhed, idet de undersøgte, hvorledes der kan udvikles synergier mellem de to organisationer i regionen. Tilsagnet om at opbygge kapacitet til konfliktforebyggelse, -styring og -løsning i de regionale organisationer er blevet fulgt op af en række specifikke aktiviteter, herunder et program for konfliktforebyggelse, -styring og -løsning til 16 mio. EUR i Øst- og Sydafrika inden for rammerne af Den Afrikanske Union. Samarbejdet med de afrikanske regionale organisationer vil blive styrket med oprettelsen af et nyt instrument, støttefaciliteten for fred i Afrika, med arbejdet med den europæiske sikkerheds- og forsvarspolitik (ESFP) i Afrika og med udbetalinger fra Den Europæiske Udviklingsfond (EUF). Disse sammenfattes senere i denne rapport. 

Det irske formandskab har lagt særlig vægt på at undersøge, hvordan Den Europæiske Union og civilsamfundets organisationer kan samarbejde mere effektivt om konfliktforebyggelse. Dette var et centralt tema på et møde i Dublin (den. 31. marts - den 2. april 2004), som var arrangeret af formandskabet og omfattede over 250 repræsentanter fra civilsamfundets organisationer, repræsentanter fra medlemsstaterne, partnerlandenes regeringer og De Forenede Nationer. Konferencen viste, at der var mange områder af fælles interesse for regeringerne og EU- og FN-institutionerne og deres ngo'er/modstykker i civilsamfundet i deres tilgang til konfliktforebyggelse. Mødet resulterede i konkrete henstillinger ("Dublin-handlingsprogram for forebyggelse af voldelige konflikter"), som Den Europæiske Union kan undersøge yderligere, om tættere samarbejde gennem en mere struktureret dialog, regelmæssige kontaktordninger og tættere fælles arbejde med sikkerhedsudfordringer, navnlig den udfordring, der udgøres af våbenspredning. Det gav også et input til arbejdet i FN's Panel på Højt Plan. Dialogen vil blive udviklet og uddybet på et senere internationalt seminar om ngo'ers og civilsamfundets rolle i konfliktforebyggelse, der afholdes i New York til næste år.
3.
En mere konsekvent aktør

Den Europæiske Union har en rigdom af konfliktforebyggelsesinstrumenter til sin rådighed. Disse går fra nye krisestyringsinstrumenter til politiske, handelsmæssige og udviklingsrelaterede instrumenter. Den europæiske sikkerhedsstrategi understreger behovet for bedre koordination mellem de diplomatiske bestræbelser inden for den fælles udenrigs- og sikkerhedspolitik (FUSP) og EU's udviklings-, handels-, miljø- og RIA-instrumenter. At få disse instrumenter til at gå effektivt i spand og skabe passende forbindelser til medlemsstaternes aktiviteter 

for at tackle de strukturelle dybere årsager til konflikt og statslig ustabilitet er en væsentlig udfordring og vil være det i en overskuelig fremtid. Der er dog sket fremskridt.

Udviklingen af en mere konsekvent tilgang til sikkerheds- og udviklingsspørgsmål skal bygge på dialog mellem sikkerheds- og udviklingssamfundene og på en klar forståelse af hver enkelts politiske mål og instrumenter. Det sker. Den 1. april 2004 mødtes medlemmerne af Udvalget for de Civile Aspekter af Krisestyring (CIVCOM) uformelt i Dublin med eksperter i 

udviklingsstøtte inden for konfliktforebyggelse. De undersøgte muligheden for snævrere samarbejde, støtte til De Forenede Nationer, kapacitetsopbygning, konsekvens i EU's bilaterale aktioner, sikkerhedssektorreform, "mekanismer i forbindelse med indhøstede erfaringer og begrebet menneskers sikkerhed. Udviklingsministrene drøftede sikkerhed og udviklingsarbejde på det uformelle ministermøde den 1. juni 2004.

EU's bistand til tredjelande har spillet en vigtig rolle ved at yde støtte til internationale initiativer med henblik på at forhindre udbrud af fjendtligheder eller at begrænse følgerne deraf. Kommissionsprogrammernes effektivitet i den henseende vurderes i "Årsberetning for 2004 om EF's udviklingspolitik og gennemførelsen af bistanden til tredjelande i 2003".

Støtte gennem EUF til støttefaciliteten for fred i Afrika er et betydeligt skridt fremad i udviklingen af et mere konsekvent, struktureret og langsigtet instrument til støtte for afrikanske fredsbevarende operationer, der bygger på principperne om afrikansk ejerskab og solidaritet. EU har besluttet at anvende 250 mio. EUR fra EUF som en overgangsordning. Selv om den primært fokuserer på deployering af fredsbevarende styrker og dertil knyttet kapacitetsopbygning, vil den støtte konfliktforebyggelse ved at styrke hurtig varsling, mægling i konflikter og våbenhvileobservation. Stabilisering er afgørende for, at der kan skabes de nødvendige betingelser for, at længeresigtet udviklingsbistand fra Europa-Kommissionen, EU's medlemsstater og andre donorer kan genoptages.
En mere konsekvent tilgang til handelsspørgsmål inden for rammerne af konfliktforebyggelse er også nødvendig. Også her sker der fremskridt, f.eks. med indarbejdelsen af gensidige konditionalitetsklausuler i handels- og samarbejdsaftaler med partnerlande. Handel med naturressourcer, der giver næring til konflikter, er en særlig bekymring. Kimberley-processen knytter handelspolitikker sammen med konfliktforebyggelsesmål og udvikler fortsat innovative fremgangsmåder til at tackle problemer i forbindelse med diamantindustrien. Kimberley-processens certificeringsordning (KPCS), der har fungeret siden begyndelsen af 2003, tager sigte på at forhindre konfliktdiamanter fra at komme ind i den legitime diamanthandel. Ordningen er nu blevet udvidet til at dække stort set al international produktion af og handel med 

uslebne diamanter. EF har haft formandskabet i Styringsgruppen i Kimberley-processen siden september 2003 og har medvirket til at indføre en generel "peer review"-mekanisme. Almindeligvis er KPCS nu vidt anerkendt som et innovativt og forbilledligt multilateralt instrument 

til konfliktforebyggelse. FN's generalforsamling bekræftede på ny sin stærke støtte til KPCS i en resolution, der blev vedtaget i april 2004.

Træhandelens potentiale med hensyn til forværring af konflikter indebærer en anden slags problemer. Der er fastlagt en strategi for at tackle dette spørgsmål i Europa-Kommissionens handlingsplan for retshåndhævelse, god forvaltningspraksis og handel på skovbrugsområdet (FLEGT)
. Den tilstræber at øge bestræbelserne på at indføre god regeringsførelse i udviklingslandene, idet den knytter det sammen med de retlige instrumenter og den indflydelse, som EU's indre marked indebærer. Som nøglekomponenter i handlingsplanen har Kommissionen foreslået støtte til bestræbelser for forbedret regeringsførelse i træproducerende lande og indførelsen af en licensordning, der skal sikre, at der kun indføres lovligt tømmer til EU. Der foreslås også foranstaltninger, som betyder, at den offentlige indkøbspolitik bruges til at styrke gennemførelsen af dette mål.

4.
Bedre forebyggelse
Der er en klar forbindelse mellem vore kapaciteter og vore muligheder for at forebygge voldelige konflikter. Dette understreges i den europæiske sikkerhedsstrategi, der forpligter EU til at anvende en lang række instrumenter - i overensstemmelse med FN-chartret og folkeretten - til at forebygge voldelige konflikter. Dette kræver, at alle de relevante instrumenter, EU råder over, anvendes på et meget tidligt tidspunkt.
Der sker fremskridt i udviklingen af både civile og militære krisestyringskapaciteter, der hurtigt kan imødegå en konflikt, som er under udvikling. Formandskabets ESFP-rapport til Rådet i juni 2004 giver en redegørelse for fremskridt på dette område.

EU's militære og civile krisestyringsudvikling foretages sideløbende for at sikre forenelighed og konsekvens i aktionen. Forberedende arbejde med oprettelsen af en civil/militær celle vil øge EU's kapacitet til krisestyringsplanlægning og udnytte både civile og militære instrumenter i reaktionen på kriser.

Med hensyn til civile kapaciteter er der blevet iværksat en proces under det nuværende irske formandskab for at undersøge EU's kapaciteter og vejen frem inden for civil krisestyring. Der lægges særlig vægt på at udvikle en større kapacitet til forebyggende aktion samt på at kunne sikre en glat overgang fra EU-interventionen i den akutte fase af konflikten gennem langsigtet udvikling og institutionsopbygning, der er nødvendig for genopbygningsarbejdet efter konflikten. EU's fælles uddannelsespolitik bliver gradvis udviklet inden for rammerne af ESFP. Dette vil underbygge bestræbelserne på at skabe en fælles europæisk sikkerhedskultur, som konfliktforebyggelse er en vigtig del af. Inden for rammerne af EF-uddannelsesprojektet om civil krisestyring blev der afholdt to specialiserede kurser om konflikttransformation i foråret 2004. Som et specifikt initiativ oprettede det irske formandskab et akademisk stipendium på kandidatniveau i Irland, som skal være fokuseret på EU's rolle i konfliktforebyggelse og ‑løsning.

Med hensyn til militære kapaciteter vil det nye overordnede mål for 2010 omfatte de vigtigste parametre for udviklingen af EU's militære kapaciteter. Målet vil være at afhjælpe nuværende mangler og inden 2010 at kunne reagere hurtigt og beslutsomt på en krise under anvendelse af en fuldt ud sammenhængende strategi inden for hele det spektrum af krisestyringsoperationer, der er omfattet af traktaten om Den Europæiske Union. Det drejer sig bl.a. om humanitære opgaver og redningsopgaver, fredsbevarende opgaver og indsats af kampstyrker i forbindelse med krisestyring, herunder fredsskabelse. Dette kan også omfatte fælles afvæbningsoperationer, støtte til tredjelandes terrorbekæmpelse samt reform af sikkerhedssektoren. Der er gjort betydelige fremskridt med hensyn til at afhjælpe kapacitetsmangler, og der arbejdes videre med den europæiske kapacitetshandlingsplan (ECAP), hvilket viser vor vilje til at afhjælpe de resterende mangler. 
Der arbejdes med gennemførelsen af GS/HR's anbefalinger om hurtig reaktionskapacitet, som fik Rådets tilslutning den 31. marts 2004. Målet er, at den hurtige reaktionskapacitet skal være fuldt ud operativ inden 2007, mens arbejdet med kampgruppekonceptet bør prioriteres og afsluttes inden udgangen af den irske formandskabsperiode. Medlemsstaterne vil blive anmodet om at medvirke til, at der kan tilvejebringes en foreløbig kampgruppekapacitet i begyndelsen af 2005, så udviklingen kan være afsluttet i 2007. Der vil skulle tages særligt hensyn til standarder, uddannelse og evaluering af de hurtige reaktionskapaciteter for at sikre interoperabilitet og effektiv udnyttelse.
Den europæiske sikkerhedsstrategi understreger, at der uden sikkerhed ikke kan ske nogen udvikling. I den forbindelse har formandskabet iværksat en undersøgelse af omfanget af ESFP's involvering i støtte til fred og sikkerhed i Afrika; civile og militære kapaciteter, der er udviklet inden for ESFP's rammer, giver en merværdi i den forbindelse. Arbejdet fokuserer på ESFP-støtte til at øge afrikanske fredsbevarende kapaciteter og undersøger også muligheder for at bidrage på områder som afvæbning, sikkerhedssektorreform og bekæmpelse af ulovlig våbenhandel.

Der er gjort betydningsfulde fremskridt i udviklingen af diplomatiske kapaciteter og kapaciteter for hurtig varsling. Med hensyn til diplomatiske kapaciteter er der seks særlige EU-repræsentanter (EUSR), herunder en ny udnævnelse (juli 2003), der dækker det sydlige Kaukasus. Nye retningslinjer for udnævnelse og finansiering af EU's særlige repræsentanter i november/december 2003 har skabt et solidt grundlag for finansieringen og den administrative støtte til EU's særlige repræsentanter. Rådets fælles holdning om konfliktforebyggelse, ‑styring og ‑løsning i Afrika er for nylig blevet ajourført med henblik på en proaktiv, overordnet og integreret strategi, der samler alle de instrumenter, EU har til rådighed.

Bestræbelserne på at udvide vore kapaciteter for hurtig varsling og forbedre forbindelsen mellem hurtig varsling og hurtig indsats er blevet fortsat. Dette er sket gennem integration af en lang række ressourcer fra medlemsstaterne og forbedring af metoden for hurtig varsling. Det irske formandskab har tilskyndet til mere systematisk opfølgning i regionale arbejdsgrupper af spørgsmål vedrørende hurtig varsling med henblik på udarbejdelse af forebyggende strategier med konkrete politikforslag, der fuldt ud tager hensyn til samtlige instrumenter, som EU råder over. Et vigtigt spørgsmål i de kommende måneder vil være at knytte kapaciteter for hurtig varsling sammen med de nye planlægningskapaciteter og forbedringen af detaljerne i indikatorer om nøglespørgsmål såsom forebyggelse af folkedrab og stater i opløsning.

Betydningen af en bred økonomisk eller social udvikling og bekæmpelse af fattigdom i forbindelse med uligheder og udstødelse, der giver anledning til spænding, konflikter og trusler mod sikkerheden, og for en vellykket postkonflikt-genopbygning, bør understreges ligesom betydningen af fred og sikkerhed for økonomisk og social udvikling.

For hurtigt at kunne beskytte eller genetablere stabile vilkår i krisesituationer giver EU's hurtige reaktionsmekanisme
 hurtig, fleksibel støtte på kort sigt og forbindelser til langsigtet bistand til lande i krise. Ikke desto mindre er det i forhold til andre EU-instrumenter en meget lille del af bistanden, der kan bruges til at arbejde med de grundlæggende årsager til konflikt. Nogle geografiske instrumenter er allerede specielt udformet for lande, der gennemgår eller har gennemgået en langvarig politisk krise (f.eks. CARDS-forordningen for Balkan). Andre har specifikke bestemmelser om konfliktforebyggelse og fredsopbygning (f.eks. Cotonou). Endvidere bliver specialiserede sektorinstrumenter (f.eks. det europæiske initiativ til støtte for demokrati og menneskerettigheder, personelminer, tropeskove) fortsat anvendt til at tackle de underliggende årsager til konflikt, til at støtte løsningen deraf, til at give hjælp og genopbygning og genstarte processen med økonomisk og social udvikling. Kommissionen har draget fuld nytte af den fleksibilitet, som finansforordningen giver i situationer med kriser eller optræk til krise, og hvor der er politisk vilje, har det vist sig muligt at mobilisere betydelige midler til forebyggende foranstaltninger ved hjælp af alle disse instrumenter.

Udviklingen af kapaciteter til konfliktforebyggelse vil i stadig stigende grad skulle støttes af forskning. Et projekt i Afrikas Horn og De Store Søers Område f.eks. tager sigte på at fremme sund miljøforvaltning og fattigdomsbekæmpelse som et middel til konfliktforebyggelse
. Projekter iværksat under sjette rammeprogram i 2003 fremmer forskningssamarbejde og en bedre forståelse af konfliktudløsere og de muligheder, der kan udvikles til at forebygge eller afbøde dem. Derudover blev der iværksat et projekt om avanceret sikkerhedsforskning til 15 mio. EUR i februar 2004
 med aktiviteter, der omfatter analyser af konflikttrusler og teknologiske spørgsmål i forbindelse med kriseforebyggelse. Dette kan bane vejen for et europæisk sikkerhedsforskningsprogram som foreslået af gruppen af fremtrædende personer vedrørende sikkerhedsforskning.

5.
En mere aktiv Europæisk Union

Den europæiske sikkerhedsstrategi kræver, at vi er mere aktive og anvender hele rækken af instrumenter til krisestyring og konfliktforebyggelse, herunder politiske, diplomatiske, militære og civile aktiviteter og handels- og udviklingsaktiviteter.

Der er sket store fremskridt med hensyn til at knytte sikkerheds- og udviklingsspørgsmål sammen, navnlig inden for Cotonou-aftalens rammer. Dette understreger den vigtige rolle, som bistand til tredjelande kan spille i forbindelse med støtte til internationale initiativer for at forebygge eller begrænse udbrud af fjendtligheder eller begrænse følgerne heraf. F.eks. har EU i De Store Søers Område i mange år været tæt involveret i bestræbelser på at løse konflikter og har f.eks. givet stor støtte til det regionale demobiliserings- og reintegrationsprogram ud over at yde omfattende humanitær bistand. I de sidste tolv måneder har Den Europæiske Union været aktiv på nye måder. 

ESFP-instrumenter er blevet anvendt i praksis på nye områder. Operation ARTEMIS, der blev iværksat i Ituri-provinsen, Den Demokratiske Republik Congo, i juni 2003, medvirkede til at stabilisere sikkerhedsforholdene og forbedre den humanitære situation som støtte til FN's Sikkerhedsråds resolution 1484 (af 30. maj 2003), der bemyndigede til deployering af en midlertidig multinational udrykningsstyrke indtil den 1. september 2003. Den europæiske militærstyrke arbejdede i tæt samordning med FN's mission i Den Demokratiske Republik Congo (MONUC). Anvendelsen af udviklingsinstrumenter i Den Demokratiske Republik Congo medvirker til at konsolidere sikkerheden og bevirker, at god regeringsførelse og retsstatsprincippet indgår som en meget vigtig faktor i fredsprocessen. I den forbindelse yder EU bistand til oprettelsen af en integreret politienhed i Kinshasa. Dette vil medvirke til at sikre beskyttelsen af statsinstitutionerne og styrke det interne sikkerhedsapparat. De første stadier af projektet vil blive finansieret af EUF og vil fokusere på uddannelse og udstyr med henblik på en eventuel opfølgende ESFP-mission.

EU har støttet Den Afrikanske Union og forhandlingerne i Tchad ved at bringe de involverede parter i Darfur-krisen sammen og ved at nå til en aftale om betingelserne for at oprette en våbenhvilekommission og udsende monitorer. EU varetager rollen som næstformand for kommissionen. Darfur-overvågningsmissionen vil i et innovativt samarbejde mellem EU og AU blive støttet økonomisk gennem støttefaciliteten for fred i Afrika og gennem EU-observatørers deltagelse.

I mellemtiden er der skabt mulighed for at støtte fredsbevarende operationer andre steder i Afrika gennem EUF. I Burundi, Liberia og Côte d'Ivoire er der givet midler til afrikansk styrede operationer med sigte på at sikre stabilitet og støtte gennemførelsen af fredsaftaler. I sådanne tilfælde har EU også ydet støtte til afvæbnings-, demobiliserings-, reintegrations- og hjemsendelsesprogrammer (DDR), støttet partnerlandenes regeringer med institutionsopbygning og finansieret aktiviteter vedrørende udviklingen af lokalsamfundet. Vægten på holistiske strategier for støtte i postkonflikt-situationer, der fokuserer på at opfylde umiddelbare sikkerhedsbehov, men også på at indlede en reform af sikkerhedssektoren, er på linje med EU's ambition om at spille en mere effektiv rolle i forbindelse med retsstatsprincippet, DDR og reformen af sikkerhedssektoren. Kommissionens meddelelse om regeringsførelse og udvikling
 indeholdt en tilgang til sådanne spørgsmål, og EU har besluttet at udarbejde strategier i postkonflikt-situationer og i tilfælde af vanskelige partnerskaber.
I det vestlige Balkan medvirker EU's politimission i Bosnien-Hercegovina, der nu er halvvejs igennem sit mandat, til at styrke lokale institutioner i Bosnien-Hercegovina. Der er gjort gode fremskridt med forberedelsen af en eventuel EU-ledet ESFP-mission i Bosnien-Hercegovina efter SFOR. I Den Tidligere Jugoslaviske Republik Makedonien overvåger, vejleder og rådgiver en ny politimission (EUPOL "Proxima"), der omfatter 200 personer fra EU's medlemsstater og andre lande, landets politi for derigennem at bidrage til bekæmpelsen af organiseret kriminalitet og fremme politiets anvendelse af europæiske standarder.

En ny særlig EU-repræsentant i det sydlige Kaukasus støtter de mekanismer, der er skabt for at løse konflikterne over Abkhasien, Sydossetien og Nagorno-Karabakh. Den hurtige reaktionsmekanisme kunne give umiddelbar bistand til støtte for gennemsigtighed, troværdighed og legitimitet ved præsident- og parlamentsvalgene i Georgien i begyndelsen af 2004. I maj 2004 tog en EU-undersøgelsesdelegation til Georgien for at vurdere potentialet for en ESFP-mission på retsstatsområdet. Dette ville blive den første ESFP-mission på retsstatsområdet. I Sydossetien og Abkhasien samt i de områder, der er berørt af konflikten i Aserbajdsjan, anvender Kommissionen rehabiliteringsprojekter for tillidsopbygning og fremmer en overgang til markedsøkonomi og demokrati, navnlig ved at styrke god regeringsførelse.

Der er nået et nyt niveau i EU's engagement i Iran, der skal løse op for hårdknuden med hensyn til Irans nukleare program. Efter denne aftale mellem EU og Iran har Den Internationale Atomenergiorganisation (IAEA) været involveret i en kontrolproces for dette program. EU følger fortsat denne proces på nært hold og støtter IAEA i dens bestræbelser på at sikre en korrekt gennemførelse af de iranske forpligtelser på det nukleare område. På samme måde har EU prøvet at få Libyen til at afvikle dets programmer for masseødelæggelsesvåben ved at bruge udsigten til styrkede forbindelser med EU som et incitament.

EU's bistandsstrategi i mange andre områder af verden sigter mod at bidrage til konfliktforebyggelse. I 2003 har den hurtige reaktionsmekanisme fortsat ydet supplerende støtte til sådanne strategier som et nødberedskab og et midlertidigt støtteinstrument forud for længerefristet rehabilitering/genopbygning og udvikling. De seneste indgreb med den hurtige reaktionsmekanisme har varieret fra støtte til det toårige OSCE-politibistandsprogram i Kirgisistan til rehabilitering af skoler i tidligere konfliktzoner i Sri Lanka. Aktiviteterne udviklede sig fortsat ud over umiddelbar reaktiv krisestyring til aktiviteter i forbindelse med konfliktforebyggelse. Missioner og undersøgelser blev lanceret, f.eks. i Bolivia og Vietnam, og konklusionerne indarbejdet i Kommissionens nationale og regionale strategidokumenter eller specifikke handlingsprogrammer finansieret af den hurtige reaktionsmekanisme eller andre EU-instrumenter. For eksempel er strategien i Centralasien centreret om overgangen til markedsøkonomi og demokrati, regionalt samarbejde og fattigdomsbekæmpelse. Denne fremgangsmåde blev suppleret med en specifik aktion inden for den hurtige reaktionsmekanismes rammer, der kickstartede et langsigtet EU-finansieret program for grænseforvaltning, der skulle bidrage til at mindske grænserelaterede spændinger i regionen.

Colombia er et godt eksempel på en integreret fremgangsmåde for konfliktforebyggelse, der kombinerer diplomatiske og handelsmæssige aktiviteter med aktiviteter i relation til udviklingssamarbejde. I løbet af 2003 blev der forhandlet en ny aftale om politisk dialog og samarbejde med Andesfællesskabet, og der blev ført en konstruktiv dialog med den colombianske regering, civilsamfundet og andre interesserede parter som f.eks. FN som støtte for en politisk løsning, og EU's bistandsprogrammer blev centreret om demokratisk styrkelse af statens institutioner, afhjælpning af den humanitære krise, beskyttelse af menneskerettighederne, fremme af miljøtiltag og udviklingen af levedygtige alternativer til ulovlig narkotikaproduktion gennem projekter som f.eks. det EU-finansierede "fredslaboratorium" i Magdalena Medio. I januar 2004 blev denne fremgangsmåde udvidet til yderligere tre regioner med et andet EU-finansieret (33 mio. EUR) fredslaboratorium. At styre narkotikaefterspørgslen og kvæle de 

mange ulovlige aktiviteter i forbindelse med ulovlig narkotikahandel er muligvis det vigtigste bidrag, EU kan yde til fred og bæredygtig økonomisk vækst i Colombia. Her har komplementariteten med handelsforanstaltninger været effektiv i forbindelse med udvidelsen af EU's generelle præferenceordning indtil slutningen af 2005, herunder "præferencenarkotikaordningen". 

I år er der gået ti år siden folkedrabet i Rwanda. Forebyggelsen af folkedrab var det centrale tema på Det Internationale Forum i Stockholm, et initiativ fra den svenske regering, der mødtes i januar 2004 for at fremsætte konkrete forslag om mere effektiv forebyggelse. På konferencen understregede generalsekretæren/den højtstående repræsentant, at EU går ind for forebyggelse og effektiv multilateralisme. Der er opfølgning i gang på EU-plan i flere fora.

Som noget nyt arbejdes der med spørgsmålet om børn og væbnede konflikter. Rådet vedtog EU's retningslinjer om børn og væbnet konflikt i december 2003
, der tager sigte på at behandle spørgsmålet om børns rettigheder på alle stadier af væbnet konflikt og skabe øget bevidsthed ved at give højere prioritet til aktioner på dette område. Der tages konkrete skridt i retning af udvikling af en effektiv strategi for gennemførelsen af disse retningslinjer.

Konfliktforebyggelse og konfliktløsning er vigtige dele af Den Europæiske Unions samlede politik for fremme af menneskerettighederne og demokratiseringen i hele verden. Det Europæiske Initiativ for Demokrati og Menneskerettigheder giver støtte til udviklingen af hurtig varsling, mægling, forsoning og tillidsskabende foranstaltninger gennemført af græsrødder og internationale ngo'er, fremme af fælles uddannelsesmoduler for civilt personale, der skal deployeres i internationale krisestyringsmissioner og styrkelse af kapaciteten for internationale, regionale eller lokale organisationer, der indgår i konfliktforebyggelse. F.eks. blev der i 2003 valgt projekter til styring og løsning af konflikter, der skyldes sharialovgivningen, i Nordnigeria, retfærdighed og forsoning i Guatemala og konflikter, der ændres af kvinder, i Indonesien. 

Fremme af en regelbaseret international orden er blevet betegnet som et nøgleinstrument for forebyggelse. EU's udenrigsministre drøftede Den Internationale Straffedomstols rolle og folkeretten generelt på mødet i maj 2004. Der er iværksat en proces med henblik på at fastlægge, 

hvordan EU yderligere kan fremme udviklingen af en regelbaseret international orden.

Hvis der skal gives et fuldstændigt billede af EU's aktioner bør der foruden disse aktiviteter også tages hensyn til medlemsstaternes aktiviteter. De indgår ikke i denne rapport.

6.
Vejen frem
Samlet set er der sket betydelige fremskridt hen imod en mere effektiv tilgang fra Den Europæiske Unions side til forebyggelse af voldelige konflikter. Det fremgår for eksempel af den måde, hvorpå EU opbygger partnerskaber vedrørende forebyggelse med andre aktører, af de skridt, der tages for at integrere instrumenter mere effektivt, af den måde, hvorpå EU udvikler kapaciteter og, frem for alt af den mere aktive tilgang til konfliktrelaterede spørgsmål. Der er dog fortsat en række udfordringer med hensyn til de dybereliggende årsager, optrapning af konflikter og postkonflikt-stabilisering.

Konfliktforebyggelse er fortsat et af Den Europæiske Unions vigtigste mål. Ydermere har den europæiske sikkerhedsstrategi sat forebyggelse i centrum for EU's bestræbelser på at tackle voldelige konflikter og andre sikkerhedstrusler og -bekymringer. I det fremtidige arbejde med konfliktforebyggelsesaktiviteter bør der tages hensyn til denne bredere dimension.

Der er et stadigt behov for et konstruktivt og omfattende engagement i forbindelse med specifikke problemer. I den forbindelse vil det arbejde, der er i gang vedrørende hurtig varsling, give et solidt grundlag for fokus og prioritering. Fremskridt i forbindelse med opfølgningen af spørgsmål vedrørende hurtig varsling vil skulle udvikles og konsolideres. Et nøglespørgsmål bliver forbindelsen mellem sikkerhed, herunder ESFP, og udvikling. Arbejdet med ustabile stater, sikkerhedssektorreformen (f.eks. i De Store Søers Område), overholdelse af menneskerettighederne og styrkelsen af en regelbaseret international orden vil kræve en integreret tilgang, der samler det arbejde, der er i gang i forskellige sektorer.

Den Udenrigs- og Sikkerhedspolitiske Komité, der støttes af CIVCOM, vil overvåge dette arbejde. De horisontale arbejdsgrupper, navnlig Udviklingssamarbejdsgruppen (CODEV), de regionale arbejdsgrupper og Militærkomitéen vil blive inddraget i overensstemmelse med det nødvendige policy mix.

Kommende formandskaber opfordres til at tage hensyn til disse spørgsmål, når de foreslår arbejde for de næste tolv måneder. Endnu en statusrapport vil blive forelagt på Det Europæiske Råds møde i juni 2005.

________________________

� 	Kommissionens meddelelse KOM (2003)251 af 21. maj 2003.


� 	Rådets forordning (EF) nr. 381/2001 af 26. februar 2001.


� 	Europa-Kommissionens projekt om inddragelse af miljøsikkerhedshensyn i udviklingspolitikken i Afrika.


� 	"Fremme af Europas industrielle potentiale på området sikkerhedsforskning 2004-2006".


� 	"Forskning for et sikkert Europa" af 15. March 2004. Deres rapport foreslog et minimum på 1 mia. EUR årligt til at finansiere udviklingen af sikkerhedssystemer, herunder dem, der er nødvendige for, at EU's konfliktforebyggelsesmissioner kan lykkes.


� 	Meddelelse fra Kommissionen om regeringsførelse og udvikling af 20. oktober 2003, Bruxelles, KOM(2003) 615 endelig.


� 	EU's retningslinjer om børn og væbnet konflikt (dok. 15643/03), december 2003.





10327/04

mm/PFW/ms/PFW/io
13

DG E IX
  DA

